
Car  Lazar. 


O  ovom  pokušaju, 


l\  aučni  se  svijet  odavna  divio  Ilijadi  i  Odiseji  veli- 
čanstvenim spjevovima  klasičke  starine. 

Nakon  svega  istureno  je  pitanje,  kako  su  postali  ti 
spjevovi?  Jesu  li  oni  djelo  jednoga  ili  više  umova,  jednoga 
ili  više  naraštaja;  jesu  li  postali  u  jedan  mah,  ili  su  im 
dijelovi  dugo  živjeli  svojim  posebnim  životom  kao  poje- 
dine cjeline?  Je  li  ih  kakav  divni  pjevač  sklopio  u  jedan 
mah,  ili  su  na  tome  radile  poduže  vrijeme  mnoge  vješte 
glave  ?  .  .  . 

Ljudi  vrlo  dubokili  misli,  koji  pokrenuše  ova  pi- 
tanja, unatoč  starinskom  shvatanju  o  izvanrednoj  tvoračkoj 
snazi  mitske  ličnosti  Omirove,  izrekoše  misao,  da  su  oni 
spjevovi  jedan  za  drugijem  postali  onim  drugim  sinte- 
tičkim putem.  Taka  jedna  misao  načinila  je  veliku  knji- 
ževnu vrevu  u  Evropi,  u  vrijeme  kad  su  filološka  i  lite- 
rarna pitanja  imala  prvi  značaj  medju  ostalima.  Jedni  su 
branili  Omira  a  drugi  narod  kao  tvorca  onij eh  spjevova. 

Kad  se  u  Evropi  prvi  put  saznalo  za  naše  narodne 
pjesme,  one  su  se  pojavile  da  potpomognu  pomenutu  borbu. 
i  One  su  poslužile  kao  živi  primjer,  kako  eto  u  samo  naše 
doba  narod  pjeva  u  krasuim  pjesmama  svoju  istoriju  i  svoj 
pogled  na  svijet. 


Epska  skladnost  i  dužina  pojedinih  pjesama  (kao  što 
su  Banović  Strahinja,  Ženidba  Maksima  Crnojevića  i  ostale) 
potvrdjivala  je  još  većma  nove  razborite  kritičare  u  nji- 
hovu mišljenju  o  postanju  starih  jelinskih  pjesama.  Ovo 
shvatanje  u  zajednici  s  razpoloženjem  nove  romantične 
škole  u  evropskoj  pojeziji,  nakon  klasičke  namještenosti  i 
napučenosti  u  pojeziji  prošloga  vijeka,  željno  tražaše  pri- 
rodnih zvuka  i  prostoga  Hvadskog  mirisa,  i  prinese  mnogo, 
te  naše  pjesme  stekoše  u  svijetu  povjerenje,  što  im  dostoji 
spram  one  ljubavi,  kojom  se  medju   svojim  narodom  gaje. 

Medju  tijem  su  naše  pjesme  živo  kupljene  i  objav- 
ljivane. Neumrli  Vuk  Stefanović  Karadžić  poklonio  je  svoj 
život  fotografiranju  i  objavljivanju  ovih  slika  narodnoga 
života.  I  drugi  podjoše  njegovijem  putem,  te  se  danas  može 
reći,  da  je  već  na  hartiji  sve  što  je  glavnije  i  valjanije,  da 
je  u  ovom  poslu  nastupila  druga  mijena. 

Jedan  bi  posao  bio  glavno  kritičko  izdanje  svekolikih 
narodnih  umotvorina.  O  tome  sad  ne  ćemo  govoriti.  Drugi 
bi  posao  bio,  da  se  na  osnovu  toga  izdanja  počnu  pjesme 
sklapati  u  pojedine  cjeline.  Ovaj  bi  se  posao  mogao  po- 
četi s  dvije  strane.  Ili  tražiti  cjel  nu  i  skladnost  u  pjes- 
mama, koje  pjevaju  jednog  istog  junaka,  ili  dovoditi  u  red 
pjesme  o  pojedinim  periodima  rada  i  života  narodnog  i 
o  pojedinim  znamenitim  monumentima  istorijskim. 

Tijem  bi  putem  valjalo  vratiti  u  narod  ovu  svojinu 
njegovu.  Dobri  i  pravi  pjevači,  sinovi  patrijalnog  života  i 
prirode,  danas  su  posve  rijetki  u  zemljama,  kuda  je  »civi- 
lizacija« sa  svojim  novim  običajima  i  načinima  mišljenja  i 
rada  prodrla.  Neznam  pouzdano,  ali  mislim,  da  se  neću 
prevariti  ako  kažem  da  je  njih  iz  godine  u  £(odinu  sve 
manje  i  u  zemljama  srpskim  pod  Turcima.  Tomu  je  dokaz> 
što  je  baš  tamo    u   junački    ep    naš  prodrla  i  svako- 


jaka  diplomacija,  što  se  od  njega  gradi  okvir,  u  kome 
će  se  kazivati  odanost  ovoj  ili  onoj  sili  i  državi.  Tu  je 
kraj  dobu  epa  i  junačke  pjesme.  Tu  se  on  raspada  —  i 
taj    proces    ništa    na    svietu    zadržati    ne  može,  kao  što  je 

V 

obično  nezadržljiv  svaki  prirodni  proces.  Om  je  zemljište 
toga  epa  izgubilo  staru  nepokolebljivu  tišinu  svoju,  čim 
se  čvrsto  ograničeni  opseg  njegova  znanja,  vjerovanja  i 
mišljenja  oronio,  odmah  je  i  snaga  njegova  počela  posr- 
tati. I  ne  treba  niko  da  se  uplaši  kad  mi  kažemo  kako  se 
nekadašnji  vjerni  drug  svakog  srpskog  zbora  —  narodni 
guslar  —  malo  po  malo  pretvara  u  školskog  deklamatora 
i  nalazi  svoje  mjesto  na  pozornici  ili  tribini;  kako  se  pjesma 
njegova  iz  živih  usta  taloži  na  hartiji  štampanih  knjiga. 
Mi  rekosmo,  da  se  od  ovoga  ne  treba  poplašiti,  jer 
znamo,  da  će  to  poneki  ipak  učiniti.  Ali  uzalud.  —  I  na 
što.r^  Gubeći  karakteristiku  našega  patrijahalnog  života  u 
svima  ostalim  granama  njegovim,  ne  možemo  ih  samo 
ovdje  sačuvati.  Život  narodni  postupa  napried  ili  nazad, 
vazda  u  svekolikoj  svojoj  cjelokupnosti.  Ali 
se  ništa  —  ponajviše  ni  zlo  ni  dobro  —  ne  gubi  bez  za- 
mjene. Mjesto  starog  oblika  javlja  se  novi,  koji  će  drugim 
načinom  vršiti  onu  istu  službu,  onako  isto,  ako  ne  još  bolje. 
Ako  i  nestane  starinskog  pjevanja  i  pjevača  —  kao  što  ih 
ovaj  vijek  već  sada  nema  ni  nalik  na  one,  kakvi  su  se 
nalazili  u  početku  njegovu  i  kakvih  je  moralo  biti  u  prošlom 
vijeku  —  pjesama  ne  će  nestati.  I  ako  ne  od  sad,  pomi- 
ješane u  književnost,  tumačene  istorijom,  izučavane  po  ško- 
lama sa  svake  strane,  ne  bude  od  veće  koristi,  od  manje 
doista  ne  mogu.  Prije  ih  je  čuvao  neobjašnjivi  narodni 
ponos,  a  njima  se  sladilo  neko  zagonetno  osjećanje:  od 
sad  treba  da  se  njime  sladi  bistra  svijest  i  ponos  dobro 
proračunat     i  objašnjen  s  razgovijetnom  prošlošću,  s  dobro 


odredjenim  težnjama  i  zamjerama.  Tu  je  vrijeme,  kad  ćemo 
i  mi  našom  narodnom  poezijom  na  ovaj  drugi  način  gajiti 
narodno  osjećanje,  kao  što  nam  je  ona  već  u  priličnoj 
mjeri  izvor  ljepote  i  čvrstoće  jezika.  Iz  nje  će  se  vazda 
učid  iskonske  crte  naše  narodnosti  u  slikama  iz  prve  ruke. 
One  će  u  djelu  zabavne  nastave  i  lijepe  početničke  knji- 
ževnosti zauzeti  svoje  odredjeno  mjesto,  da  čine  ni  vise 
ni  manje,  nego  ono  što  im  može  biti  posao.  Onda  im  ne 
će  moći  ni  pretjerano  oduševljenje  pripisivali  sve  i  sva, 
niti  će  im  kakva  odvratnost  i  nemarnost  oduzimati  i  ono 
sto  one  imaju  kao  svoju  vječnu  vrlinu. 

To  su  dakle  poslovi  oko  naših  narodnih  pjesama, 
koji  čekaju  svoje  ljude,  i  to  su  od  prilike  zadatci,  koji  valja 
da  se  tijem  posloviii  a  izvrše. 

V 

Ovi  poslovi  negdje  su  početi,  negdje  nedirnuti.  Čitav 
proces,  o  kome  smo  govorili,  sad  je  uprav  usred  bivanja 
svoga.  Mi  smo  dospjeli  u  posljednje  čaše,  da  pokupimo  i 
naštampamo  umotvorine  našeg  naroda.  Sad  se  zna,  da  su 
one  još  prije  dvijesta  godina  drugčije  izgledale  nego  danas. 
S  promjenama,  koje  je  podnio  jezik  i  ostali  narodni  život, 
mijenjale  su  se  i  one,  i  mijenjaće  se  i  odjako.  Dobro  je 
dakle,  što  smo  dospjeli  da  ih  bar  sad  naštampamo.  Ali  da 
od  njih  načinimo  kritička  cjelokupna  izdanja,  da  na  osnovu 
tijeh  pokušavamo  sklapati  pojedine  cjeline,  da  ih  udešavamo 
u  naročita  izdanja  za  školu  i  nastavu  —  nijesmo  još  dospjeli. 

Sklapanje  naših  narodnih  umotvorina  u  cjehne  prije 
su  nas  počeli  stranci.  Poznati  prevodilac  naših  narodnih 
pjesama  na  češki  i  njemački  Sigfrid  Kaper  naštampao  je 
1851.  prvi  taki  ogled  pod  naslovom  »Lazar  der  Serbenzar«.* 


*  Lazar  der  Serbenzar.  Nach  seibischen  Sagen  und  HeldengesangcD-. 
Wien,  Franz   Leo     1851, 


Tu  je  on  ogledao,  da  na  osnovu  pjesama  i  priča  narodnili 
sklopi  spjev  umjetan  ali  u  duhu  narodnom,  što  je 
već  po  sebi  najteža  stvar  i  nije  u  svakom  smislu  mogućna. 
Toga  radi  se  on  razmahnuo  na  daleko,  i  svoj  spjev  za- 
počeo još  iz  Dušanova  vremena,  držeći  se,  koliko  mu  je 
moglo  izpasti  za  rukom,  narodnoga  načina.^  Ja  mislim  da 
se  tim  putem  ne  može  mnogo  postići.  Ili  mora  ostaviti 
narodne  umotvorine  onakve,  kakve  su,  ili  upotrebiti  na- 
rodnu gradju  sa  svijem  samostalno.  Ovo  drugo  je  pokojni 
Joksim  Nović  rad  bio  s  njegovom  Lazaricom  (1849) 
učiniti;  ali  on  niti  je  upotrebio  cijelu  pojetsku  gradju, 
koja  se  nalazi  —  niti  je  i  onu,  koju  je  upotrebio,  pot- 
puno savladao,  nego  je  samo  slijedom  narodnih  pjesama 
ispjevao  svoju  pjesmu,  koja  dalje  nikakva  značaja  nema. 
Mnogo  boljim  putem  udario  je  g.  P.  Besonov  u  svojoj 
studiji  o  narodnim  pjesmama  našim,  štampanim  u  Ruskoj 
Besjedi  1857,  II.'"^  On  se  ogledao,  da  po  narodnim  pjes- 
mama i  pričama  upravo  riječima  njihovim,  ispriča  propast 
srpskog  carstva.  On  se  dakle  mnogo  primakao  pravome 
načinu,  promašivši  samo  u  tome,  što  je  dogodjaje  oko  Du- 
šanove  smrti  i  dogodjaje  oko  kosovskog  boja  sastavio  u 
jedno.  Mi  mishmo,  da  je  bolje  smatrati  ih  kao  posebne 
cjeline,  i  ako  su  tijesno  spojene.  Dalje  je  g.  Besonov  htio 
da  govori  o  cjelini,  a  sporedno  mu  je  bilo  da  sklapa 
cjelinu  u  potpuni  oblik. 

Drugi  je  stranac,  koji  je  na  istom  poslu  radio,  g.  Adolfo 
D'Avril,  Franzuz,  koji  se  bavi  i  o  slovenskoj  filologiji  i  is- 


*  Kako  to  nije  posve  laka  stvar  i  kako  za  fo  trebaju  osobite  po- 
godbe, pokazuje  str,  48,  na  kojoj  se  hajduk  predstavlja  kao  pandur  ili 
laka  i,  koji  uvodi  pjevtča  u  sobu  Milana  učitelja  Uroševa  ! 

*  Vidi  srpski  izrad  u  M.  Gj.  Milićevića  Časovima  odmora  II.  Bio- 
grad,   1858. 


toriji.  On  je  udario  Besonovljevim  putem  i  mi  mislimo,  da 
je  dobro  pogodio.  Pod  naslovom  »La  bataille  de  Kosovo«^ 
on  je  prikupio,  uredio  i  naštampao  samo  narodne 
pjesme  o  kosovskom  boju.  Opazivši  sve  što  treba  cjelini 
g,  D'Arvile  se  pobrinuo,  da  rasturene  dijelove  sa- 
stavi u  j  edno,  i  taj  mu  je  posao  prilično  uspio  za  rukom. 
O  načinu  rada  on  sam  ovo  govori:  »Pjesme,  koje  se  tiču 
boja  na  Kosovu,  jesu  posebne  cjeline,  šta  više  prosti  od- 
lomci, koji  se  ne  vežu  sami  jedan  za  drugi.  Take  su  bile 
i  prve  pjesme,  od  kojih  se  poslije  sastavio  sjeverni-fran- 
cuski  junački  ep  (Chanson  de  geste).  Ja  se  nikako  nijesam 
dalje  mašao,  nego  samo  ostao  u  krugu  narodne  epike, 
i  gledao  sam,  da  posašivam,  tako  reći,  one  komade  jedan 
za  drugi.  Nijedne  misli  nema  dodate;  u  formi  nijesam  pro- 
mijenio ništa:  samo  sam  izvadio  po  nekoliko  stihova  iz 
jedne  pjesme,  pa  ih  umetnuo  u  drugu,  da  bih  crte  bolje 
postavljao,  i  da  ih  ne  bi  gubio,  i  samo  sam  po  gdjedje 
izbjegavao  dosadno  ponavljanje^.^ 

Mi  smo  taj  posao  i  sami  usvojili  i  izradili  ga  na 
samim  originalima,  starajući  se  da  popravimo  i  krenemo 
naprijed.  Tako  smo  u  radu  D'Avrilovu  nešto  izmijenili, 
nešto  dodali^  i  nešto  ispravili.  Postigavši  tim  putem  mnogo 
ljepšu  cjelinu  nego  što  se  vidi  iz  sklopa  D'Avrilova,  mi 
smo  joj  u  nekoliko  pomagali,  što  smo  gdjekoje  sitnice  u 
samom  tekstu  zaokruglili,  i  na  dva  tri  mjesta  po  dvije  tri 
vrste  dodali.    Da    su   to  neznatne  stvari,  i  da  su  to  prosto 


*  La  bataille  de  Kossovo.  Rhapsodie  serbe  tiree  dei  cbants  popu- 
laires  et  tradnite  en  frangiis.  Pariš.  Librairie  du  Luxeinbnrg    1868. 

^  Vidi  ob^irniju    obznanu  o  toj  knjižici  u   »Vili«    1868,  str.  612. 

^  Tako  on  nije  bio  stavio  u  svoj  sklop  pjesmu  o  samom  boju,  koja 
je  kao   središte  spjeva  najvažnija. 


upotrebljeni    obrti    samih  naroduih  pjesama  može  se  uvje- 
riti ko  uporedi  ovu  knjižicu  s  Vukovim  izdanjem. 

Puštajući  samu  knjižicu  u  svijet  dodajemo  radi  objaš- 
njenja kako  se  ovijem  zabavismo  poglavito  iz  tog  razloga 
da  probudimo  volju  za  ovake  poslove  o  narodnim  pjes- 
mama u  smislu  o  kome  naprijed  govorimo.  Isti  takav  po- 
kušaj mogao  bi  se  bez  sumnje  učiniti  i  od  mnogobrojnih 
pjesama  o  Kraljeviću  Marku.  Nijesmo  se  tijem  positnije 
bavili,  ali  držimo  da  bi  taki  pokušaj  mogao  ispasti  bolje 
od  ovoga,  u  koliko  je  ondje  veće  obilje  pjesama,  te  bi  iz- 
boru bilo  na  ruci  masa  materijala.  I  ako  mislimo,  da  će 
ovakav  posao  ostati  za  danas  smjerna  želja,  opet  ga  izni- 
jesmo,  jer  se  u  širinama  našega  naroda  nalazi  sve  više 
svakovrstnih  radnika,  pa  neko  može  biti  voljan  i  dokolan, 
da  se  i  ovijem  zabavi.  Inače  držimo  da  ne  će  biti  na 
odmet  ni  publici  ni  književnosti  našoj  ovakim  načinom  sa- 
stavljeno   posebno    izdanje    kosovskih  pjesama. 

U  Biogradu,  25.  Jula  1871. 

Stojan  Novaković. 


Nekoliko  riječi  k  III.  izdanju 


Prije  svega  zahvaliti  nam  je  poduzetnoj  knjižarnici 
Hartmanovoj,  što  ova  zbirka  pjesama  može  da  izadje  u 
ovom  obliku  i  pred  hrvatsku  publiku.  Radi  toga  dodali 
smo  objašnjenja,  koja  srpskom  izdanju  nijesu  bila  potrebna, 
i  reći  ćemo  ovdje  dvije  tri  riječi  o  onom  historijskom  mo- 
mentu srpske  i  opće  jugoslovenske  historije,  koii  je  postao 
predmet  srpske  narodne  epopije. 

Izvor  je  kako  toj  epopiji,  tako  i  svekolikim  granama 
i  epizodama  njenim  borbam  s  Turcima. 

Od  sredine  14.  vijeka  pa  sve  do  samih  naših  dana 
ta  je  borba  najsilnije  i  najžešće  dnevno  pitanje.  Dok  se 
to  pitanje  ne  svrši,  prilike  srpske,  kao  i  sviju  suplemcnih 
naroda  na  slovenskom  jugu  ne  mogu  se  niti  utvrditi  niti 
do  čega  stalnog  dovesti.  Jer  usred  prvih  pokušaja  darovitih 
političara  14.  i  15.  vijeka,  da  se  jugoslavenske  zemlje  zgru- 
piraju  u  jednu  cjelinu'  udarili  su  Turci.  Oni  su  dovršiH 
upropašćavanje  Dušanovog  djela,  koje  je  knez  Lazar  bio 
počeo  spašavati,  oni  su  ugasili  novo  središte,  koje  se  u 
Bosni,  u  Hercegovini  i  u  Hrvatskoj  bilo  počelo  njegovati 
s  težnjama  za  narodnu  samostalnu    politiku  —  Vrhu  tijeh 


*  Čitaj  o  tome  dr.   Fr.    Račkoga   »Pokret   na  slovenskom  juguc   itd. 


razvala  podigli  su  oni  svoje  carstvo,  bacili  u  ropstvo  jugo- 
slovenska  plemena,  ugasili  skoro  sa  svim  klice  jedinstva, 
koje  su  pojedini  veći  ljudi  u  ono  vrijeme  bili  počeli  na- 
zirati,  i  zaustavili  sav  taj  posao  do  naših  dana,  u  kojima 
se  iz  mrtvih  budi,  u  kojima  se  izučavaju  življe  nego  ikad 
stare  pogrješke  i  tumaranja  jugoslavenskih   plemena. 

Svemu  ovome  nazatku  našem,  ne  samo  srpskom  i 
jugoslavenskom,  polazna  je  lačka  boj  na  Kosovu.  Srbi  su 
bili  prvi  na  udarcu,  oni  su  izdržali  i  odbili  ili  preboljeli 
prve  trske  udarce,  no  udarac  na  Kosovu  slomio  ih  je,  da 
ostanu  slomljeni  sve  do  ovoga  vijeka,  sve  do  danasi  Po- 
četak oslobadjanja  istina  je  učinjen  u  ovom  vijeku  —  no 
on  još  stoji  nedovršeni 

U  ovome  što  smo  spomenuli  —  sav  je  uzrok,  što  se 
narodna  pojezija  srpska  tako  rado  bavila  junačkom  borbom 
i  pogibijom  na  Kosovu.  I  onda,  kad  nije  bilo  nikakve 
nade  na  spasenje,  nije  drijemala  želja  slobode,  i  onda  kad 
se  turska  sila  činila  nedobitna  i  vječita,  uzdala  se  misao 
narodna  u  bolje  dane.  Na  sastancima  narodnim  u  raznim 
prilikama,  svakome  je  bilo  na  pameti  ono  isto  pitanje, 
koje  i  danas  zauzima  svako  rodoljubivo  srce,  pitanje  kako 
će  se  skinuti  s  vrata  tudjin  i  osvajač,  kako  narod  stati  na  svoje 
noge,  doći  do  toga  da  sam  svojom  sudbinom  razpolaže. 
To  osjećanje,  koje  je  sto  puta  pobijedjeno  vazda  nove 
borbe  započinjalo,  o  čemu  se  radije  moglo  baviti  svojom 
epskom  poezijom  do  o  oneme  što  je  bila  vječita  tažnja 
života  narodnog?  ...  I  ono  je  doista  vazda  boravilo  na 
tim  predmetima,  vazda  ih  obradjivalo  u  stostrukim  obli- 
cima pjevanja  i  kazivanja,  dokle  ga  nije  predalo  književ- 
nosti počecima  novoga  državnog  života.  Stoga  je  sa  svijem 
prirodno,  što  je  ono  ličnosti,  koje  su  prve  pale  u  toj  kobnoj 
borbi,  uzvisilo  na  stupanj  starinskih    heroja,    što  su  pjesme 

o  tome  i  danas  svakome  draga  stvar,  jer  se  još  poteže 
nedovršeno  kobno  pitanje  tolikih  godina!  .  .  .  Pokraj  onoga, 
što  svakom  narodu  čini  dragom  njegova  poeziju,  ovdje 
još  i  značaj  političke  tradicije,  koji  je  ovim  pjesmama  na- 
bavio njihovu  omiljelost  i  njihovu  duboku  svezu  sa  ži- 
votom srpskim. 

Toliko  za  ljubav  onima,  kojima  nebi  bilo  poznato 
kakvo  je  mjesto  do  vrlo  kratkog  vremena  zauzimala  u  nas 
narodna  pjesma,  pa  ga  u  nekoliko  i  danas  zauzima.  Kako 
narodna  pjesma  danas  stoji,  kako  nju  odmjenjuju  savr- 
šenija sredstva,  kojima  se  pokret  narodni  služi,  o  tome  je 
nešto  naprijed  napomenuto,  i  to  je  predmet  posebnog 
literarno-historijskog  razmatranja. 

U  Biogradu,  4.  Marta  1872. 

St,  N. 

I. 


Knez  Lazar  zida  sebi  zadužbinu, 


Službu  služi  slavni  knez  Lazare 
u  Kruševcu  šancu  Šarenome/ 
Službu  služi  svetog  Amosija;^ 
Svu  gospodu  zove  na  svetoga^ 
Sa  knjigama^  i  sa  zdravicama. 
Skupi  mu  se  sva  srpska  gospcda, 
Pa  je  redom  u  sovri '  posadi 
Po  gospodstvu  i  po  starješinstvu, 
Uvrh  sovre  slavni  knez  Lazare. 
Tu  sjedoše  piti  vino  hladno. 


Taman  biše  vina  najvišega,^ 
I  o  svakom  dobro  besjedjahu, 
Al'  pošeta  gospodja  Milica, 
Lako  seta  po  carskom  divanu,^ 


Na  njojzi  je  do  devet  čemera,^ 
Ispod  grla  do  devet  gjerdana,'* 
A  na  glavi  devet  perišana,^^ 
Povrh  toga  kruna  pozlaćena 
A  u  njojzi  tri  kamena  draga, 
Sjaje  noćom,  kako  danjom  sunce; 
Pa  besjedi  slavnome  Lizaru: 

»Gospodine,  slavni  knez  Lazare! 
*Zazor  mene  u  te  pogledati, 
>A  kamo  li  s  tobom  govoriti, 
*Bit'  ne  može  govoriti  hoću: 
»Sto  bijahu  Nemanjići  stari, 
»Carovaše,  pa  i  preminuše, 
»Ne  trpaše  na  gomile  blago, 
»No  gradiše  s  njime  zadužbine, 
»Sagradiše  mloge  manastire: 
»Sagradiše  visoke  Dečane, 
»Baš  Dečane  više  Gjakovice; 
»Pa  ćaršiju  više  Peći  ravne; 
»U  Drenici  bijela  Deviča, 
»I  Petrovu  crkvu  pod  Pazarom; 
»Malo  više  Gjurgjeve  Stupove, 
»Sopoćane  na  vrh  Raške    ladne. 
»I  Trojicu  u  Hercegovini, 
»Crkvu   Ja  nj  u    u    Starome  Vlahu; 
»I    Pavlicu    ispod  Jadovnika, 
»Studenicu  ispod    Brvenika; 

»Crkvu  Žicu  više  Karanovca; 
:^U  Prizrenu  crkvu  svetu  Petku; 
»Graca  niču  u  Kosovu  ravnom^^ 
»Sve  to  jesu  njine  zadužbine! 
»Ti   ostade  u  stolu    njinome 
»I  potrpa  na  gomile  blago, 
»A  ne   gradi  nigdje  zadužbine; 
»Eto  nama  ne  će  pristat'  blago 
»Ni  za  zdravlje  ni  za  našu  dušu, 
^A  ni  nama,  ni  kome  našemu«. 

»Tad'  govori  slavni  knez  Lazare 
»Čujete  li,  sva  srpka  gospodo! 
»Sta  govori  gospodja  Milica, 
»Jer  ne  gradim  nigdje  zadužbine? 
»Hoću  gradit'  crkvu  Ravanicu 
»U  Resavi^-  kraj  vode  Ravana; 
»Imam  blaga  koliko  mi  drago, 
»Udariću  temelj  od  olova, 
»Pa   ću  crkvi  sagraditi   platna,^^ 
»Sagradiću  od  srebra  bijela, 
»Pokriću  je  žeženijem  zlatom, 
»Podnizati  drobnijem  biserom, 
»Popunjati  dragijem  kamenjem«. 

Sva  gospoda  na  noge  ustala, 
1  časno  se  knezu  poklonila: 


»Gradi,  kneže,  biće  ti  za  dušu 

2>I  za  zdravlje  Visokom  Stevanu«J* 

No  tu  sjedi  Obilić  Milošu, 
Sjedi  Miloš  dolje  u  dno   sovre, 
Miloš  sjedi,  ništa  ne  besjedi. 
Al'  to  vidje  slavni  knez  Lazare 
Gdje  mu  Miloš  ništa  ne  besjedi, 
Nazdravi  mu  zlatnu  kupu  vina: 
2>Zdrav,  da  se  mi,  vojvoda  Milošu 
>Pa  mi  i  ti  štogodj  progovori, 
»Jera  hoću  zadužbinu   gradit'«. 

Skoči  Miloš  od  zemlje  na  no^e, 
Skide  s  glave  samur  i  čelenke. 
Pa  je  časno  kneza  podvorio; 
Dadoše  mu  zlatnu  kupu  vina. 
Primi  Miloš  zlatnu  kupu  vina, 
Ne  pije  je,  poče  besjediti; 
»Hvala,  kneže,  na  besjedi  tvojoj! 
»Sto  ti  hoćeš  zadužbinu  gradit', 
»Vreme  nije,  niti  može  biti; 
»Uzmi,  kneže,  knjige  carostavne^^ 
>Te  ti  gledaj  što  nam  knjige  kažu: 
»Nastalo  je  posljednje  vrijeme, 
»Hoće  Turci  carstvo  preuzeti, 
2>Hoće  Turci  brzo  carovati; 
»Oboriće  naše  zadužbine. 

>Oboriće  naše  manastire, 
»Oboriće  crkvu  Ravanicu, 
>Iskopaće  temelj  od  oluva, 
»Slijevaće  u  tope  gjulove,^'' 
»Te  će  naše  razbijat'  gradove; 
>I  crkvi  će  rasturiti  platna, 
»Slijevaće  na  hate^"^  ratove;^^ 
»Hoće  crkvi  pokrov  rasturiti, 
»Kadunama  kovati  gjerdane; 
»Sa  crkve  će  biser  raznizati, 
»Kadunama  podnizat'  gjerdane; 
»Povadiće  to  drago  kamenje, 
»Udarit'  ga  sabijam'  u  balčake^^ 
»I  kadama^o  u  zlatno  prstenje; 
»Već  me  ču  li,  slavni  knez-Lazarel 
»Da  kopamo  mermera  kćirnena, 
»Da  gradimo  crkvu  od  kamena, 

»I  Turci  će  carstvo  preuzeti 
»I  naše  će  zadužbine  služit' 
»Od  vijeka  do  suda  božjega: 
»Od  kamena  nikom  ni  kamena«. 

Kad  to  z.iču  slavni  knez  Lazare, 
Tad'  Milošu  bio  govorio: 
»Hvala  tebe  vojvoda  Milošu! 
»Hvala  tebe  na  tvojoj  besjedi, 
»Istina  je,  kako  što  govoriš.« 

Sultan  Murat. 


II. 
Sultan  Murat  piše  knjigu  caru  Lazaru. 

Car  Murate  u  Kosovo  pade, 
Kako  pade,  sitnu  knjigu  piše, 
Te  je  šalje  ka  Kruševcu  gradu 
Na  koljeno  srpskom  knez-Lazaru: 
»Oj  Lazare,  od  Srbije  glavo! 
»Nit'  je  bilo,  niti  može   biti: 
»Jedna  zemlja,  a  dva  gospodara, 
»Jedna  raja,  dva  harača  daje; 
»Carovati  oba  ne  možemo. 
»Već  mi  pošlji  ključe  i  harače, 
>  Zlatne  ključe  od  svijeh  gradova, 
»I  harače  od  sedam  godina: 
»Ako  li  mi  to  poslati  ne  ćeš, 
»A  ti  hajde  u  polje  Kosovo, 
»Da  sabljama  zemlju  dijelimo!« 

Kad  Lazaru  sitna  knjiga  dodje, 
Knjigu  gleda,  grozne  suze  roni, 
Glase  šalje  na  sve  četir'  strane, 
Koliko  je  srpske  carevine, 
I  sazivi  e  vojske  i  junake, 
Priklinje  ih,  do  neba  se  čuje: 
»Ko  je  Srbin  i  srpskoga  roda, 
»I  od  srpske  krvi  i  koljena, 
»A  ne  došo  na  boj  na  Kosovo, 
>Ne  imao  od  srca  poroda, 
»Ni  muškoga  ni  djevojačkoga; 
»Od  ruke  mu  ništa  ne  rodilo, 
»Rujno  vino,  ni  šenica  bela, 
»Rdjom  kapo  dok  mu  je  koljenja! 

III. 


Carica  Milica  traži  od  cara  Lazara,  da  joj 
ostavi  jednog  brata  u  Kruševcu. 


Car  Lazare  sjede  za  večeru, 
Pokraj   njega  carica  Milica; 
Veli  njemu  carica  Milica: 

»Car-Lazare,  srpska  kruno  zlatna 
»Ti  polaziš  sjutra  u  Kosovo! 
»Sobom  vodiš  sluge  i  vojvode, 
»A  kod  dvora  nikog  ne  ostavljaš, 
»Care  Lazo!  od  muškijeh  glava, 
»Da  ti  može  knjigu  odnijeti 
»U  Kosovo  i  natrag  vratiti; 
»Odvodiš  mi  devet  mile  braće, 
»Devet  braće,  devet  Jugovića: 


23 


»Ostavi  mi  brata  bar  jednoga, 
»Jednog  brata  sestri  od  zakletve  « 

Njoj  govori  srpski  knez  Lazare: 
»Gospo  moja,  carice  Milice! 
»Koga  bi  ti  brata  najvoljela 
»Da  t'  ostavim  u  bijelu  dvoru?« 

—   »Ostavi  mi  Boška  Jugovića.« 

Tada  reče  srpski  knez  Lazare: 
»Gospo  moja,  carice  Milice! 
»Kada  s  jutra  bijel  dan  osvane, 
»Dan  osvane  i  ograne  sunce, 
»I  vrata  se  otvore  na  gradu, 
»Ti  išetaj  gradu  na  kapiju, 
»Tud  će  poći  vojska  na  alaje:^^ 
»Sve  konjici  pod  bojnim  kopljima, 
»Pred  njima  je  Bozo  Jugoviću, 
»I  on  nosi  krstaša  barjaka; 
»Kaži  njemu  od  mene  blagoslov, 
»Nek  da  barjak,  kome  njemu  drago, 
»Pa  nek  s  tobom  kod  dvora  ostane.« 

Kad  u  jutru  jutro  osvanulo, 
I  gradska  se  otvoriše  vrata, 

Tad  išeta  carica  Milica, 

Ona  stade  gradu  na   kapiju, 

Al'  eto  ti  vojske  na  alaje: 

Sve  konjici  pod  bojnim  kopljima, 

Pred  njima  je  Boško  Jugoviću 

Na  alatu  vas  u  čistom  zlatu. 

Krstaš  ga  je  barjak  poklopio, 

Pobratime,  do  konja  alata. 

Na  barjaku  od  zlata  jabuka. 

Iz  jabuke  od  zlata  krstovi, 

Od  krstova  zlatne  kite  vise. 

Te  kuckaju  Boška  po  plećima; 

Primače  se  carica  Milica, 

Pa  uvati  za  uzde  alata. 

Ruke  sklopi  bratu  oko  vrata, 

Pak  mu  poče  tiho  govoriti: 

»O  moj  brate,  Boško  Jugoviću! 

»Car  je  tebe  meni  poklonio, 

»I  tebi  je  blagoslov  kazao, 

»Da  daš  barjak  kome  tebe  drago, 

»Da  ostaneš  sa  mnom  u  Kruševcu, 

»Da  imadem  brata  od  zakletve.« 

Ar  govori  Boško  Jugoviću: 
»Idi,  sestro,  na  bijelu  kulu; 
»A  ja  ti  se  ne  bih  povratio, 
»Da  mi  care  pokloni  Kruševac, 

»Da  mi  reče  družina  ostala: 
»Gle  straši  vica,  Boška  Jugovića! 
»On  ne  smjede  poći  u  Kosovo 
»Za  krst  častni  krvcu  proljevati 
»I  za  svoju  vjeru  umrijeti.« 
Pak  proćera  konja  na  kapiju. 

Al'  eto  ti  starog  Jug-Bogdana 
I  za  njima  sedam  Jugovića, 
Sve  je  sedam  ustavljala  redom, 
Al  ni  jedan  ni  gledati  ne  će. 

Malo  vreme  za  tim  postajalo, 
Al'  eto  ti  Jugović-Vojina, 
I  on  vodi  careve  jedeke^^ 
Pokrivene  sa  suvijem  zlatom. 
Ona  pod  njim  uhvati  kulaša 
I  sklopi  mu  ruke  oko  vrata, 
Pa  i  njemu  stade  govoriti: 
»O  moj  brate,  Jugović-Vojine! 
»Car  je  tebe  meni  poklonio, 
»I  tebi  je  blagoslov  kazao, 
»Da  daš  jedek  kome  tebe  drago, 
»Da  ostaneš  sa  mnom  u  Kruševcu, 
»Da  imadem  brata  od  zakletve.« 

Veli  njojzi  Jugović-Vojine: 
»Idi,  sestro,  na   bijelu  kulu. 


»Ne  bih  ti  se  junak  povratio, 
»Ni  careve  jedeke  pustio, 
»Da  bih  znao,  da  bih  poginuo; 
»Idem,  sejo,  u  Ko^o  ravno 
»Za  krst  časni  krvcu  proljevaii 
»I  za  vjeru  s  braćom  umrijeti.« 
Pak  poćera  konja  na  kapiju. 

Kad  to  vidje  carica  Mihca, 
Ona  pade  na  kamen  studeni, 
Ona  pade  pak  se   obeznani. 

Ali  eto  ti  slavnoga  Lazara, 
Kada  vidje  gospodju  MiHcu, 
Udriše  mu  suze  niz  obraze, 
On  s'  obzire  s  desna  na  hjevo, 
Te  dozivlje  slugu  Golubana: 
»Golubane,  moja  vjerna  slugo! 
»Ti  odjaši  od  konja  labuda, 
»Uzmi  gospu  na  bijele  ruke, 
»Pak  je  nosi  na  tananu  kulu; 
»Od  mene  ti  bogom  prosto  bilo, 
»Nemoj  ići  na  boj  na  Kosovo, 
»Već  ostani  u  bijelu  dvoru.« 

Kad  to   začu  sluga  Golubane, 
Proli  suze  niz  bijelo  lice. 

Pa  odsjede  od  konja  labuda, 
Uze  gospu  na  bijele  ruke, 
Odnese  je  na  tananu  kulu; 
Ar  svom  srcu  odoljet'  ne  može. 
Da  ne  ide  na  boj  na  Kosovo, 
Već  se  vrati  do  konja  labuda, 
Posjede  ga,  ode  u  Kosovo. 

IV. 


Car  Lazar  se  privoljeva  nebeskom  carstvu. 


Poletio  soko  tica  siva 
Od  svetinje  od  Jerusalima, 
I  on  nosi  tiču  lastavicu. 
To  ne  bio  soko  tica  siva, 
Veće  bio  svetitelj  Ilija; 
On  ne  nosi  tiče  lastavice, 
Veće  knjigu  od  Bogorodice, 
Odnese  je  caru  na  Kosovo, 
Spušta  knjigu  caru  na  koljeno! 
Sama  knjiga  caru  besedila: 
»Care  Lazo,  čestito  koljeno, 
»Kome  ćeš  se  privoleti  carstvu, 
»Ili  voliš  carstvu  nebeskome, 
»Ili  voliš  carstvu  zamaljskon-e? 


29 


»Ako  voliš  carstvu  zemaljskome, 
»Sedlaj  konje  priteži  kolane. 
»Vitezovi  sablje  pripasujte, 
»Pa  u  Turke  juriš  učinite, 
»Sva  će  turska  izginuti  vojska; 
»Ako  r  voliš  carstvu  nebeskome, 
»A  ti  sakroj  na  Kosovu  crkvu, 
>Ne  vodi  joj  temelj  od  mermera, 
»Već  od  čiste  svile  i  skerleta, 
»Pa  pričesti  i  naredi   vojsku; 
»Sva  će  tvoja  izginuti  vojska, 
»Ti  ćeš,  kneže,  s  njome  poginuti. 


A  kad  care  saslušao  reći. 
Misli  care,  misli  svakojake: 
»Mili  Bože,  što  ću  i  kako  ću? 
»Kome  ću  se  privoleti  carstvu, 
»Da  ili  ću  carstvu  nebeskome? 
»Da  ili  ću  carstvu  zemaljskome? 
»Ako  ću  se  privoleti  carstvu, 
»Privoleti  carstvu  zemaljskome, 
»Zemaljsko  je  za  maleno  carstvo, 
»A  nebesko  u  vek  i  do  veka.« 
Car  volede  carstvu  nebeskome. 
Pa  sakroji   na  Kosovu  crkvu. 
Ne  vodi  joj  temelj  od  mermera, 
Već  od  čiste  svile  i  skerleta. 

Pa  doziva  srpskog  partrijara 
I  dvanaest  velikih  vladika, 
Da  pričeste  i  narede  vojsku 
Da  je  spreman  dočekati  Turke. 


M'Uj 


V. 


Miloš,  Ivan  i  Milan  susreću  Kosovsku 

djevojku. 

Car  Lazare  pričešćiva  vojsku 
Kod  prekrasne  Samodreže^^  crkve, 
Tri  nedelje  tridest  kaludjera; 
Sva  se  srpska  pričestila  vojska, 
Najposlije  tri  vojvode  bojne: 
jedno  jeste  Milošu  vojvoda, 
A  drugo  je  Kosančić  Ivane, 
A  treće  je  Toplica  Milane. 

Kad  se  seta  vojvoda  Milošu, 
Krasan  junak  na  ovome  svetu. 
Sablja  mu  se  po  kaldrmi  vuče, 
Svilen  kalpak,  okovano  perje. 

Na  junaku  kolasta  azdija^^, 
Oko  vrata  svilena  marama, 
Obazre  se  vitez  oko  sebe, 
I  ugleda  Kosovku  djevojku 
Gde  se  divi  slavi  i  junaštvu. 
S'  sebe  skide  kolastu  azdiju, 
S*  sebe  skide  pa  je  njojzi  dade: 
»Na,  djevojko,  kolastu  azdiju, 
>Po  čemu  ćeš  mene  spomenuti 
»Po  azdiji  po  imenu  mome; 
»Evo  t'  idem  poginuti,  dušo, 
»U  taboru  čestitoga  kneza; 
»Moli  boga,  drago  dušo   moja, 
»Da  ti  s'  zdravo  iz  tabora  vratim, 
»A  i  tebe  dobra  sreća  nadje, 
»Uzeću  te  za  Milana  moga, 
»Za  Milana  Bogom  pobratima, 
>Koj'  je  mene  Bogom  pobratio, 
»Višnjim  Bogom  i  svetim  Jovanom; 
»Ja  ću  tebi  kum  venčani  biti  » 

Za  njim  ide  Kosančić  Ivane, 
Krasan  junak  na  ovome  svetu. 
Sablja  mu  se  po  kaldrmi  vuče. 
Svilen  kalpak,  okovano  perje, 
Na  junaku  kolasta  azdija, 
Oko  vrata  svilena  marama. 
Na  ruci  mu  burma^""  pozlaćena. 

Obazre  se  i  pogleda  na  nju, 
S  ruke  skide  burmu  pozlaćenu, 
S  ruke  skide,  pa  je  njojzi  dade: 
»Na,  djevojko,  burmu  pozlaćenu, 
»Po  čemu  ćeš  mene  spomenuti, 
:^A  po  burmi  po  imenu  mome: 
»Evo  t'  idem  poginuti,  dušo, 
2>U  taboru  čestitoga  kneza; 
>Moli  Boga,  moja  dušo   draga, 
»Da  ti  s'  zdravo  iz  tabora  vratim, 
»A  i  tebe  dobra  sreća  nadje, 
»Uzeću  te  za  Mibna  moga, 
»Za  Milana  bogom  pobratima, 
»Koj'  je  mene  bogom  pobratio, 
:^ Višnjim  bogom  i  svetim  Jovanom; 
»Ja  ću  tebi  ručni  dever  biti.« 

Za  njim  ide  Toplica  Milane, 
Krasan  junak  na  ovome  svetu. 
Sablja  mu  se  po  kaldrmi  vuče. 
Svilen  kalpak,  okovano  perje. 
Na  junaku  kolasta  azdija. 
Oko  vrata  svilena  marama. 
Na  ruci  mu  koprena  od  zlata, 
Obazre  se  i  pogleda  na  nju, 
S  ruke  skide  koprenu  od  zlata, 
S  ruke  skide,  pa  je  njojzi  dade: 
»Na,  djevojko,  koprenu  od  zlata. 

»Po  čemu  ćeš  mene  spomenuti, 

»Po  kopreni  po  imenu  mome; 

>Evo  t'  idem    poginuti,  dušo, 

»U  taboru  čestitoga  kneza: 
»Moli  Boga,   moja  dušo  draga, 

»Da  ti  s'  zdravo  iz  tabora  vratim, 

»Tebe,  dušo,  dobra  sreća  nadje, 

»Uzeću  te  za  vernu  Ijubovcu.« 

I  odoše  tri  vojvode  bojne. 
Ogleda  ih  Kosovska  djevojka, 
Studnog  srca,  suznoga  pogleda. 

Miloš    Obilig. 

Miloš  Obilić  pita  za  tursku  vojsku  i  za 
čador  sultana  Murata. 


Pobratime,  Kosančić  Ivane! 
»Jesi  r  tursku  uhodio  vojsku? 
»Je  li  mnogo  vojske  u  Turaka? 
»Možemo  li  s  Turci  bojak  biti? 
2> Možemo  li  Turke  pridobiti?« 

Odgovara  Kosančić  Ivane: 
»O  moj  brate,  Miloš  Obiliću! 
>Ja  sam  tursku  vojsku  uhodio, 
»Jeste  silna  vojska  u  Turaka; 
>Svi  mi  da  se  u  s6  prometnemo, 
»Ne  bi  Turkom  ručka  osolili. 
»Evo  puno  petnaest  danaka 

»Ja  sve  hodah  po  turskoj  hordi j i 
»I  ne  nadjoh  kraja  ni  hesapa:^'' 
2>0d  mramora  do  suvu  javora, 
»Od  javora,  pobro,  do  Sazhje, 
»Do  SazHje  na  ćemer  ćuprije, 
»Od  ćuprije  do  grada  Zvečana, 
»Od  Zvečana,  pobro,  do  Ce:ana, 
»Od  Ćečana  vrhu  do  planine, 
»Sve  je  turska  vojska  pritisnula: 
»Konj  do  konja,  junak  do  junaka, 
»Bojna  koplja  kao  čarna  gora, 
j^Sve  barjaci  kao  i  oblaci, 
»A  čadori  kao  i  snjegovi; 
»Da  iz  neba  plaha  kiša  padne, 
»Nigdje  ne  bi  na  zemljicu  pala, 
»Već  na  dobre  konje  i  junake. 
»Murat  pao  na  Mazgit  na  polje, 
»Uhvatio  i  Lab  i  Sitnicu.«^' 

Još  ga  pita  Miloš  Obiliću: 
»Ja  Ivane,  mio  pobratime! 
»Gdje  je  čador  silnog  car-Murata? 
»Bi  r  se  moglo  caru  prodrijeti, 
»Zaklati  ga  sred  turske  ordije 
»Pa  mu  stati  nogom  pod  gr-oce?« 

Ar  govori  Kosančić  Ivane: 
»Da  lud  ti  si  mio  pobratime: 

»Gdje  je  čador  silnog  car-Murata, 
»Usred  turskog  silnoga  tabora, 
»Da  ti  imaš  krila  sokolova, 
»Pak  da  padneš  iz  neba  vedroga, 
»Perje  mesa  ne  bi  iznijelo.« 

Tada  Miloš  zaklinje  Ivana: 
>0  Ivane,  da  moj  mili  brate, 
»Nerodjeni,  kao  i  rodjeni, 
»Nemoj  tako  knezu  kazivati, 
»Jer  će  nam  se  kneže  zabrinuti, 
»I  sva  će  se  vojska  poplaviti, 
»Već  ovako  našem  knezu  kaži: 
»Ima  dosta  vojske  u  Turaka, 
»Ar  s'  možemo  s  njima  udariti. 
»I  lasno  ih  predobit'  možemo; 
»Jera  nije  vojska  od  mejdana, 
»Već  sve  stare  hodže  i  hadžije, 
»Zanatlije  i  mlade  ćardžije,^*^ 
»Koji  boja  ni  vidjeli  nisu, 
»Istom  pošli  da  se  hljebom  hran-^, 
»A  i  što  je  vojske  u  Turaka, 
»Vojska  im  se  jeste  poboljela 
»Od  bolesti  teške  srdobolje, 
»A  dobri  se  konji  poboljeli 
»Od  bolesti  konjske  sakagije!« 


VII. 


Miloš  Obilić  opadnut  da  hoće  da  izda  Srbe 

na  Kosovu. 


/* 


K^.v-Pi'  r 


Slavii^^  slavi  srpski  knez  Lazare 

U  taboru  na  polju  Kosovu, 

Svu  gospodu  za  sofru  sjedao, 

Svu  gospodu  i  gospodičiće: 

S  desne  strane  starog  Jug-Bogdana 

I  do  njega  devet  Jugovića; 

A  s  lijeve  Vuka  Brankovića. 

I  ostalu  svu  gospodu  redom; 

U  zastavu  vojvodu  Miloša, 

I  do  njega  dv'je  srpske  vojvode: 

Jedno  mi  je  Kosančić  Ivane, 

A  drugo  je  Toplica  Milane. 

Car  uzima  zlatan  pehar  vina, 
Pa  govori  svoj   gospodi  srpskoj: 
»Kome  ć'  ovu  čašu  nazdraviti 
»Ako  ću  je  napit'  po  starještvu, 
»Napiću  je  starom  Jug-Bogdanu; 
»Ako  ću  je  napit  po  gospodstvu, 
»Napiću  je  Vuku  Brankoviću; 
»Ako  ću  je  napit'  po  milosti, 
»Napiću  je  mojim  devet  sura, 
»Devet  sura,  devet  Jugovića; 
»Ako  ću  je  napit'  po  ljepoti, 
»Napiću  je  Kosančić  Ivanu; 
»Ako  ću  je  napit  po  visini, 
»Napiću  je  Tcplici  Milanu; 
»Ako  ću  je  napit'  po  junaštvu, 
»Napiću  je  vojvodi  Milošu. 

»Ta  nikom  je   drugom    napit'  ne  ću, 
»Već  u  zdravlje  Miloš-Obilića: 
»Zdrav  Milošu,  vjero  i  nevjero! 
»Prva  vjero,  potonja  nevjero! 
»Sjutra  ćeš  me  izdat'  na  Kosovu, 
»I  odbjeći  turskom  car-Muratu; 
»Zdrav  mi  budi  i  zdravicu  popij; 
»Vino  popij,  a  na  čast  ti  pehari« 

Skoči  Miloš  na  noge  lagane, 
Pak  se  klanja  do  zemljice  crne: 

»H\rala  tebe,  slavni  knez-Lazare! 
»Hvala  tebe  na  tvojoj  zdravici, 
»Na  zdravici  i  na  daru.  tvome. 
»Ar  nehvala  na  takoj   besjedi! 
»Jer,  tako  me  vjera  ne  ubila! 
»Ja  nevjera  nikad  bio  nisam, 
»Nit'  sam  bio,  niti  ću  kad  biti, 
»Nego  sjutra  mislim  u  Kosovu 
»Za  hrišćansku  vjeru  poginuti; 
»Nevjera  ti  sjedi  uz  koljeno, 
»Izpod  skuta  pije  hladno  vino! 


»A  prokleti  Vuče  Brankoviću! 
»Sjutra  jeste  lijep  vidov  danak^^ 
»Vidjećemo  u  polju  Kosovu, 
»Ko  je  vjera,  ko  li  je  nevjera. 
»A  tako  mi  Boga  velikoga! 
»Ja  ću  otić'  sjutra  u  Kosovo, 
»I  zaklaću  turskog  car-Murata, 
»I  staću  mu  nogom  pod  gr-oce; 
»Ako  li  mi  Bog  i  sreća  dade, 
»Te  se  zdravo  u  Kruševac  vratim, 
»Uhvati  ću  Vuka  Branko  vica, 
»Vezaću  ga  uz  to  bojno  koplje, 
>Kao  žena  kudjelj*  uz  preslicu, 
»Nosiću  ga  u  polje  Kosovo.« 

Pa  on  skoči  na  noge  lagane, 
Za  Milošem  oba  pobratima, 
Dom*  kose  se  vrata  na  čadoru, 
Otidoše  u  polje  Kosovo. 

vili. 


Kosovski  boj. 


Kad  u  jutru  danak  osvanuo, 
Čudna  graja  u  polja  Kosovu, 
Obadve  se  naredjuju  vojske, 
S  obe  strane  zaleću  vitezi; 
Na  Kosovo  udariše  Turci. 


Mače  vojsku  Bogdan  Juže  stari, 
S  devet  sina  devet  Jugovića, 
Kako  devet  sivih  sokolova, 
U  svakog  je  devet  hiljad'  vojske, 
A  u  Juga  dvanaest  hiljada, 
Pa  se  biše  i  sekoše  s  Turci: 
Sedam  paša  biše  i  ubiše. 
Kad  osmoga  biti  započeše. 

Al'  pogibe  Bogdan  Jiiže  stari 
I  izgibe  devet  Jugovića, 
Kako  devet  sivih  sokolova, 
I  njihova  sva  izgibe  vojska. 


Makoš'  vojsku  tri   Mrnjavčevića^^ 
Ban  Uglješa  i  vojvoda  Gojko 
I  sa  njima  Vukašine  kralje, 
U  svakoga  triest  hiljad'  vojske, 
Pa  .^e  biše  i  sekoše  s  Turci: 
Osam  paša  biše  i  ubiše, 
Devetoga  biti  započeše, 
Pogiboše  dva  Mrnjavčevića, 
Ban  Uglješa  i  vojvoda  Gojko, 
Vukašin  je  grdnih  rana  dop'o. 
Njega  Turci  s  konjma  pregaziše 
I  njihova  sva  izgibe  vojska. 


Mače  vojsku  herceže  Stjepane^^ 
U  Hercega  mnoga  silna  vojska, 
Mnoga  vojska  šesdeset  hiljada. 
Te  se  biše  i  sekoše  s  Turci: 
Devet  paša  biše  i  ubiše, 
Desetoga  biti  započeše, 
Al'  pogibe  herceže  Stjepane, 
I  njegova  sva  izgibe  vojska. 

Mače  vojsku  srpski  knez  Lazare, 
U  Laže  je  silni  Srbalj  bio, 
Sedamdeset  i  sedam  hiljada, 
Pa  razgone  po  Kosovu  Turke, 
Ne  dadu  se  ni  gledati  Turkom, 
Da  kamo  li  bojak  biti  s  Turci; 
Tad  bi  Laza  nadvladao  Turke. 

No  gde  sreća,  tu  je  i  nesreća, 
Bog  ubio  Vuka  Brankovića, 
On  izdade  tasta  na  Kosovu 
I  odvede  dvanaest  hiljada, 
Braćo  moja,  ljutog  oklopnika. 
Proklet  bio  i  ko  ga  rodio, 
Prokleto  mu  pleme  i  kolenol 

Tada  Lazu  nadvladaše  Turci 
I  pogibe  srpski  knez  Lazare, 
I  njegova  sva  izgibe  vojska, 
Sedamdeset  i  sedam  hiljada! 
Sve  je  sveto  i  čestito  bilo, 
I  milome  Bogu  pristupačno. 

IX. 


Glasi  o  boju  na  Kosovu 


Pošetala  carica  Milica 
Ispod  grada  bijela  Kruševca, 
S  njome  šeću  dvije  mile  kćeri 
Vukosava  i  lijepa  Mara^^, 
K  njima  jezdi  Vladeta  vojvoda 
Na  doratu  na  konju  dobrome; 
Vladeta  je  konja  oznojio 
I  u  bjelu  pjenu  obukao. 

Pita  njega  carica  Milica: 
»Oj  Boga  ti,  kneževa  vojvodo! 
»Sto  si  tako  konja  oznojio? 
»Ne  ideš  li  sa  polja  Kosova? 

»Ne  vidje  li  čestitoga  kneza, 
»Gospodara  i  moga  i  tvoga?« 

Ar  besjedi  Vladeta  vojvoda: 
»Oj  Boga  mi,  carice  Milice! 
»Ta  ja  idem  sa  polja  Kosova, 
*Ar  ne  vidjeh  čestitoga  kneza, 
»Već  ja  vidjeh  kneževa  zelenka, 
»Ceraju  ga  po  Kosovu  Turci, 
»A  knez  mislim  da  je  poginuo.« 

Kad  to  začu  carica  Milica, 
Proli  suze  niz  bijelo  lice. 
Pak  još  pita  Vladetu  vojvodu: 
»Još  mi  kaži,  kneževa  vojvodo! 
»Kad  si  bio  na  Kosovu  ravnu, 
»Ne  vidje  li  devet  Jugovića 
»I  desetog  starog  Jug-Bogdana? 

Al'  besjedi  Vladeta  vojvoda: 
»Ta  ja  prodjoh  kroz  Kosovo  ravno, 
»I  ja  vidjeh  devet  Jugovića 
»I  desetog  starog  Jug-Bogdana: 
»Oni  bjehu  u  pola  Kosova, 
»Krvave  im  ruke  do  ramena 
»I  zeleni  maci  do  balčaka: 

»Ali  su  im  malaksale  ruke, 
>Sijekući  po  Kosovu  Turke 


Još  mu  reče  carica  Milica: 
^Stan'  počekaj,  kneževa  vojvodo 
►Ne  vidje  li  još  dva  zeta  moja: 
Brankovića,  Miloš  Obilića?« 


Al*  besjedi  Vladeta  vojvoda: 
»Ta  ja  prodjoh  kroz  Kosove  ravno, 
»I  ja  vidjeh  Miloš  Obilića: 
»On  stajaše  u  polju  Kosovu, 
>Na  bojno  se  koplje  naslonio, 
»Bojno  mu  se  koplje  prelomilo, 
»Pak  na  njega  Turci  navališe, 
»Do  sad  mislim,  da  je  poginuo; 
»Ar  ne  vidjeh  Vuka  Brankovića, 
»Ne  vidjeh  ga,  ne  vidio  ga  sunce  I 
»On  izdade  čestitoga  kneza, 
»Gospodara  i  moga  i  tvoga.« 

Istom  oni  tako  besjedjahu, 
Ar  eto  ti  sluge  Milutina, 
Nosi  desnu  u  lijevoj  ruku, 
Na  njemu  je  rana  sedamnaest. 
Vas  mu  konjic  u  krv  ogreznuo. 

Veli  njemu  gospodja  Milica: 
»Što  je,  bolan  1   slugo  Milutine? 
»Zar  izdade  cara  na   Kosovu?« 

Ar  govori  sluga  Milutine: 
»Skin'  me,  gospo,  sa  konja  viteza, 
>Umij  mene  studenom  vo  icom, 
»I  zalij  me  crveni) em  vinom; 
»Teške  su  me  rane  osvojile.« 

Skide  njega  gospoda   Milica, 
I  umi  ga  studenom  vodicom, 
I  zali  ga  crveni jem  vinom. 


Kad  se  sluga  mal*  p   vratio, 
Pita  njega  gospodin  Mi' ca. 
»Što  bi,  slugo,  u  po^  u  Kosovu? 
»Gdje  pogibe  slavni   ^neže  Lazo? 
»Gdje  pogibe  stan  Jng  B.gdane? 
»Gdje  pogibe  devet   liiiovića? 
»Gdje  pogibe  Mih>s  v<>)evoda? 
»Gdje  pogibe  Banov ić  Strahinja? 
»Šta  učini  Vuče  Brankovicu?« 


Tada  sluga  poče  Krizi  vati: 
>Svi  ostaše,  gospo  u  Kusovu. 

»Gdje  pogibe  slavni  knez  Lazare, 
»Tu  su  mloga  koplja  izlomljena, 
»Izlomljena  i  turska  i  srpska, 
»Ali  više  srpska,  nego  turska, 
»Braneć',  gospo,  svoga  gospodara; 
»Gospodara,  slavnog  knez-Lazara. 
»A  Jug  ti  je,  gospo,  poginuo, 
»U  početku,  u  boju  prvome. 
>Pogibe  ti  osam  Jugovića, 
»Gdje  brat  brata  izdati  ne  ščede, 
»Dokle  godje  jedan  tecijaše; 
»Još  ostade  Boško  Jugoviću, 
»Krstaš  mu  se  po  Kosovu  vija, 
»Još  razgoni  Turke  na  buljuke/* 
»Kao  soko  tiče  golubove. 
»Gdje  ogreznu  krvcu  do  koljena, 
»Tu  pogibe  Banović  Strahinja. 
»Miloš  ti  je,  gospo,  poginuo 
>Kod  Sitnice  kod  vode  studene, 
»Gdjeno  mlogi  Turci  izginuli: 
»Miloš  zgubi  turskog  car-Murata 
»I  Turaka  dvanaest  hiljada; 
»Bog  da  prosti,  ko  ga  je  rodio  I 
»On  ostavi  spomen  rodu  srpskom, 
>Da  se  priča  i  pripovijeda 
»Dok  je  ljudi  i  dok  je  Kosova. 

A  ne  pitaj  za  prokletog  Vuka 
Grobnica  mu  kosti  izmetala! 
'On  je  srpsku  slavu  ugasio, 
^On  izdade  cara  na  Kosovu!« 

Kosovska  djevojka, 

Uranila  Kosovska  djevojka, 
Uranila  rano  u  nedeiju, 
U  nedeiju  prije  jarka  sunca, 
Zasukala  bijele  rukave, 
Zasukala  do  belih  lakata. 
Na  plećima  nosi  hleba  bela, 
U  rukama  dva  kondira  zlatna, 
U  jednome  hladjane  vodice, 
U  drugome  rumenoga  vina; 
Ona  ide  na  Kosovo  ravno, 
Pa  se  šeće  po  razboju  mlada. 
Po  razboju  čestitoga  kneza, 
Te  prevrće  po  krvi  junake; 
Kog  junaka  u  životu  nadje. 
Umiva  ga  hladjanom  vodicom, 

Pričešćuje  vinom  crvenijem 
I  zalaže  hlebom  bijelijem. 

Namera  je  namerila  bila 
Na  junaka  Orlovića  Pavla, 
Na  kneževa  mlada  barjaktara, 
I  njega  je  našla  u  životu, 
Desna  mu  je  ruka  osečena 
I  lijeva  noga  do  kolena, 
Vita  su  mu  rebra  izlomljena, 
Vide  mu  se  džigerice  bele; 
Izmiče  ga  iz  te  mloge  krvce. 
Umiva  ga  hladjanom  vodicom, 
Pričešćuje  vinom  crvenijem 
I  zalaže  hlebom  bijelijem. 

Kad  junaku  srce  zaigralo, 
Progovara  Orloviću  Pavle: 
»Sestro  draga.  Kosovska  djevojko! 
»Koja  ti  je  golema  nevolja, 
»Te  prevrćeš  po  krvi  junake? 
»Koga  tražiš  po  razaboju  mlada? 
»Ili  brata  ili  bratučeda? 
»Ar  po  grehu  stara  roditelja?« 

Progovori  Kosovska  djevojka: 
»Dragi  brate,  delijo  neznana'. 

»Ja  od  roda  nikoga  ne  tražim: 
>Niti  brata,  niti  bratučeda, 
»Ni  po  grehu  stara  roditelja. 


»Mož'  li  znati,  delijo  neznana, 
2>Kad  knez  Laza  pričešćiva  vojsku, 
»Kod  prekrasne  Samodreže  crkve. 
»Tri  nedelje  tridest  kaludjera? 
»Sva  se  srpska  pričestila  vojska, 
»Najposlije  tri  vojvode  bojne; 
»Jedno  jeste  Milošu  vojvoda, 
>A  drugo  je  Kosančić  Ivane, 
»A  treće  je   Toplica  Milane, 
»Tri  viteza  bolji  od  boljega, 
»Onakijeh  na  svijetu  nema, 
»Sablje  im  se  po  kaldrmi  vuku, 
>Na  glavama  svileni  kalpaci, 
»Po  kalpacih  okovano  perje, 
>Na  junacih  kolaste  azdije. 
»Oko  vrata  svilene  marame, 
»Na  rukama  burme  pozlaćene. 
»Kada  prodje  Miloš  Obiliću, 
> Pokloni  mi  kolastu  azdiju; 
»Kada  prodje  Kosančić  Ivane, 
»Pokloni  mi  burmu  pozlaćenu; 
»Kada  prodje  Toplica  Milane, 
»Pokloni  mi  koprenu  od  zlata, 

»Zaruči  me,  za  vjernu  Ijubavcu. 
»Njih  ja  danas  po  razboju   tražim.« 

Ar  besedi  Orloviću  Pavle: 
»Sestro  draga,  Kosovko  djevojko! 
»Vidiš,  dušo,  ona  koplja  bojna 
»Ponajviša  i  ponajgušća, 
»Onde  j'  pala  krvca  od  junaka, 
»Ta  dobrome  konju  do  stremena, 
»Do  stremena  i  do  uzendjije, 
»A  junaku  do  svilena  pasa, 
»Onde  su  ti  sva  tri  poginula, 
»Već  ti  idi  dvoru  bijelome, 
»Ne  krvavi  skuta  i  rukava.« 

Kad  djevojka  saslušala  reci, 
Proli  suze  niz  bijelo  lice. 
Ona  ide  svom  bijelom  dvoru 
Kukajući  iz  bijela  grla: 
»Jao  jadna!  hude  li  sam  sreće! 
»Da  se  jadna,  za  zelen  bor  uhvatim, 
»I  on  bi  se  zelen  osušio«. 

XI. 

Obretenije  glave  kneza  Lazara. 

Kad  Lazaru  odsekoše  glavu 
Na  ubavu  na  polju  Kosovu, 
Od  Srbija  se  niko  ne  desio, 
Već  se  desi  jedno  Ture  mlado. 
Jeste  Ture,  al'  je  od  robinje. 
Rodila  ga  Srpkinja  robinja, 
Pa  besedi  tursko  momče  mlado; 

:^Ao  Turci,  moja  braćo  draga! 

>Ovo  j'  glava  jednog  gospodara. 

»Grehota  je  od  Boga  jednoga, 

»Da  je  kljuju  orli  i  gavrani, 

»Da  je  gaze  konji  i  junaci!« 

Uze  glavu  svetoga  Lazara, 

Zavi  u  skut  kolaste  azdije, 

Pa  j*  nosio  do  vode  kladenca, 
Spušta  glavu  u  vodu  kladenac. 

Stajala  je  glava  u  kladencu 
Lepo  vreme  četrdeset  leta. 
A  ubavo^^  na  Kosovu  telo, 
Ni  ga  jedu  orli  ni  gavrani, 
Ni  ga  gaze  konji  ni  junaci. 

Mili  Bože  na  svem  tebi  hvala! 
Podigle  se  kiridižje^^  mlade 
Od  ubava  Skadra  na  Bojani, 
Oni  voze  Grke  i  Bugare, 
Oni  idu  Nišu  i  Vidinu, 
Na  Kosovu  konak  učinili. 
Večerale  kiridžije  mlade, 
Večerale,  pak  su  ožednile; 
Izmedj*  sebe  venjer^^  užegoše, 
Užegoše  venjer  jasnu  svecu, 
Oni  traže  vode  po  Kosovu. 
Namera  ih  namerila  bila, 
Namerila  na  vodu  kladenca, 
Jedan  veli  kiridžija  mladi: 
»Ev*  u  vodi  mesečine  sjajne!« 
Drugi  veli  kiridžija  mladi: 
>Nije,  braćo,  mesečina  sjajna!« 
Treći  muči,  ništa  ne  besedi. 

Okrenu   se  pravo  ka  istoku, 
Pa  pomenu  Boga  istinoga, 
Ist'nog  Boga  i  svetog  Nikolu: 
>>Pomoz'  Bože  i  oče  Nikola!« 
Pa  zagazi  u  vodu  kladenca, 
Te  izvadi  iz  kladenca  glavu 
Svetitelja  srpskoga  Lazara, 
Pa  je  meće  na  zelenu  travu, 
I  zahiti  vode  u  kondiru. 

Dok  se  žedni  vodom  obrediše, 
Kad  su  crnoj  zemlji  pogledali, 
Nesta  glave  sa  zelene  trave, 
Ode  glava  preko  polja  sama, 
Sveta  glava  do  svetoga  tela. 
Pripoji  se  kao  što  j'  i  bila. 

Kad  u  jutro  beo  dan  osvanu. 
Glas  dadoše  kiridžije  mlade, 
Glas  dadoše  starim  sveštenikom. 

I  tu  dodje  mlogo  sveštenika. 
Tri  stotine  starih  sveštenika, 
I  dvanaest  velikih  vladika, 
I  četiri  stara  patrijara: 
Prvo  pećki,  drugo  carigradski, 
Vasiljenski  i  jerusalimski; 

Oblačiše  velike  odežde, 

I  na  glave  kape  kamilavke, 

I  u  ruke  knjige  starostavne^^, 

Pa  čitaše  velike  molitve, 

I  držaše  velika  denija^^ 

Za  tri  dana  i  tri  noći  tavne 

Ni  sedoše,  ni  se  odmoriše, 

Ni  legoše,  ni  sanka  imaše, 

Mole  sveca,  kud  će  svetac  poći, 

Da  kojoj  će  Laza  zadužbini: 

IV  Opovu,  ili  Krušedolu, 

ir  će  Jasku,  ili  Beneševoj, 

ir  Rakovcu,  ili  Šišatovcu, 

ir  će  Gjivši,  ili  Kuveždinu^^, 

Da  ili  će  u  Maćedoniju^^. 

Ne  će  svetac  zadužbini  tudjoj, 

Već  on  hoće  svojoj  zadužbini, 

A  u  svoju  krasnu  Ravanicu^^ 

Pod  visokom  pod  Kučaj-planinom, 

Sto  je  Laza  sagradio  crkvu 

Za  života  jušte  za  svojega, 

Sagradio  sebi  zadužbinu 

O  svom  hlebu  i  o  svome  blagu, 

A  bez  suza  bez  sirotinskijeh! 

Objašnjenja. 

1  Šanac  je  opkop,  ovdje  će  „Šancu  šarenomu^'  zna- 
čiti u  utvrdjenoj  varoši  ili  gradu,  kao  što  se  Kruševac  sam 
u  ovoj    istoj    pjesmi    na    drugom    mjestu    nazivlje  gradom. 

2  Sveti  Amosije  pada  na  dan  15.  lipnja  po  istočnom 
kalendaru.  Taj  dan  je  knez  Lazar  imao  svoje  krsno  ime 
ili  slavu,  radi  toga  se  služila  služba.  Sta  je  slava  vidi  pod  3. 

3  U  Srba  je  stari  običaj  slaviti  slavu  ili  krsno  ime, 
koje  se  drži  kao  svečani  porodični  dan,  i  ostaje  kao  kućna 
ili  porodična  slava.  Na  svu  priliku  je  to  staro  slavensko 
proslavljanje  bogovah  domaćih  ili  porodičnih.  Dokaz  je, 
što  se  danas  onaj  svetac,  koji  se  slavi,  smatra  za  porodičnoga 
patrona  i  mijenja  se,  ako  se  tko  u  nevolji  drugom  svetom 
zavjetuje  i  na  dobro  izadje,  te  misli,  da  mu  je  tijem  po- 
moženo.  U  ovom  slučaju  se  slava  mijenja.  Neki  drže  da 
se  slave  oni  dani,  kad  je  koja  porodica  primila  hriš- 
ćanstvo,  no  to  je  teško  primiti.  Za  slavu  se  sprema  žito 
po  starinskom  načinu.  To  se  žito  zove  po  mnogijem  kra- 
jevima koljivo,  jasan  znak,  da  su  mjesto  žita  u  staro 
vrijeme  prave  žrtve  životinjske  klane,  i  da  je  običaj  jednog 
izvora  sa  larima  i  penatima  rimskim.  Običaj  se  ovaj  i 
danas  više  no  i  jedan  sačuvao  medju  Srbima,  i  osobito  je 
drag  i  poštovan.  Proslavljenje  ovog  običaja  znače  riječi  o 
Lazaru:  ^^Svu  gospodu  zove  na  svetog a,^^ 

^  Knjiga  u  pjesmama  znači  koliko  pismo  ili  list. 

^  Sovra  ili  trpeza  je  sto  za  kojim  se  objeduje. 

^  ,^Taman  biše  vina  najvisega^^  znači:  taman  biše  u 
najvišem  piću.  Vino  po  metonimji  stoji  mjesto  piće.  Dani- 
čića  Sintaksa,  49. 

^  Divan  je  savjet  ili  vijeće. 

^  Čemer  je  turska  riječ  kao  divan.  Na  svu  priliku 
znači  ovdje  nizove  novaca.  Po  tome  bi  ta  vrsta  u  pjesmi 
bila  poznijega  postanja. 

'^  Gjerdan  su  nizovi  oko  vrata,  od  novaca,  bisera  ili 
čega  na  tu  priliku.  Stare  srpske  gospodje  rado  su  se  ki- 
tile biserom. 

1^  Perišani  su  nakiti  od  srebra,  koji  su  se  vješali  na 
glavu  ispod  vijenca,  što  se  na  glavu  metao.  U  nekoiko 
se  po  planinskim  mjestima  sačuvao  do  danas  i  nakit  i  ime 
mu.  Biogradski  muzej  narodni  ima  tijeh  perišana. 

^^  Mjesta,  što  se  spominju,  svekoliko  su  crkve  po 
Staroj  Srbiji  i  okolini,  koje  se  i  danas  nalaze,  koja  cijela 
koja  razvaljena  od  Turaka. 

^2  Besava  je  rijeka  u  Srbiji,  koja  se  uljeva  u  Moravu, 
s  desne  strane,  kod  varošice  Svilajenca, 

1^  Platno  je  strana  zida. 

1^  Visoki  Stevan  je  sin  cara  Lazara,  koji  je  u  po- 
četku  15.  vijeka  vladao  Srbijom  kao  despot. 

'^■'  Pod  knjigama  carostavnim  razumijeva  ju  se  kao 
nekakve  proročke  knjige,  u  kojima  se  može  vidjeti  šta  će 
biti.  Drugda  se  zovu  i  starostavne, 

^^   Gjul  inače  gjule,  turska  riječ,  znači  topovsku  kuglu. 

^^  Hat  je  dobar  jahači  konj. 

^^  Bahat  je  sva  oprema  konjska. 

^^  Balčak  je  držanje  od  sablje. 

2^  Kadaj  dimin,  kaduna,  znači  turska  gospoda. 

5^   Al((j  je  četa  ili  odjeljenje  vojske. 

--  Jedck'  je  paradni  konj. 

-^  Samodreza  je  crkva  na  Kosovu, 

-^  Kolasta  je  dzdija  ogrtač  ili  toga. 

-•*  Burma  je  prost  prsten,  bez  kamena  ili  potpisa 

-*'  Hersap  je  račun. 

■-'   Lab  i  Sitnica  su  rijeke  koje  teku  kroz  Kosovo. 

-*^  Cardzije  su  trgovci. 

"-•^  Sta  je  dava  vidi  pod  3. 

'*^  Vidov  dan  je  na  15.  lipnja.  S  tim  danom  je  sve- 
zana nešto  uspomena  od  starog  slovenskog  predhrišćanskog 
kalendara.  Ima  i  danas  običaj  brati  u  oči  tog  dana  cvijeće, 
koje  je  tada  u  cvatu,  a  zove  se  vidovčici^  pokiseliii  ga  u 
oči  Vidova  dana  u  vodu,  pa  se  sjutra  onom  vodom  umiti. 

•^^  Mrnjdvčcvin  su  vlasteoska  porodica,  koju  je  Dušan 
podigao  u  red  vlastele.  Od  njih  je  kralj  Vukašin,  koji 
se  dočepao  srpskog  prijestola  ubivši  Dušanovog  sina  Uroša. 

•^'^  Herceg  Stjepan  je  od  vlasteoske  porodice  Hranića 
iz  Hercegovine.  Bio  je  Herceg  svetoga  Save,  t.  j.  zemalja 
što  se  sad  zovu  Hercegovinom  (i  ako  tu  ima  dosta  da  se 
prečišća  šta  je  kad  bila  Hercegovina)  i  po  njemu  se  Her- 
cegovina tijem  imenom  i  prozvala.  Umr  o  je  1466.  On  nije 
mogao  biti  na  Kosovu,  no  take  licentiae  poeticae  ima  dosta 
u  narodnim  pjesmama. 

^=^  Vukosava  i  Mara  su  kćeri  Lazareve.  Vukosava  je 
bila  za  Milošem  a  Mara  za  Vukom  Brankovićem.  Toliko 
narodno  predanje,  no  istorija  nije  na  čisto  sa  udajom  i 
sa  imenima  kćeri  Lazarevih.  Toliko  stoji  da  su  mu  Miloš 
i  Vuk  bili  zetovi. 

^^  Buljuk  je  gomila. 
^^   TJhav  je  lijep. 

^^  Kiridžije  su  ljudi,  koji  na  konjima  ili  na  kolima 
prenose  robu  iz  mjesta  u  mjesto. 

^^    Venjer  je  svjetionik. 

^^    Starovne,  Vidi  šta  je  rečeno  pod  brojem  15. 

^^  Denije,  upravo  bdenije,  die  Vigilien,  riječ  crkvena. 

^^  Kuvezdin  i  sva  imena  pred  njim  imena  su  mana- 
stira srpskih  po  Fruškoj  gori. 

^1  Pod  Maćedonijom  razumijevaju  narodne  pjesme  često 
i  Staru  Srbiju.  To  je  otuda  što  eksaktnost  geografije  i 
chronologije  nikad  nije  tražiti  u  narodnim  pjesmama. 

^^  Lazareva  zadužbina  Bavanica  i  danas  stoji  pri- 
lično cijela  u  Srbiji  u  Pomoravlju,  blizu  mjesta  Ćuprije, 
u  planini. 

